HU
L 303/14
Az Európai Unió Hivatalos Lapja
2022.11.23.
(21)
A HTMGB indoklása alapján – amellyel a Bizottság is egyetért – helyénvaló a kivételt 2023. december 31-ig engedélyezni.
(22)
Az (EU) 2020/2015 felhatalmazáson alapuló rendelet 13. cikke (1) bekezdésének f) pontja 2022. december 31-ig biztosít de minimis kivételt a disznófejű hal (Capros aper) esetében a fenékvonóhálót használó hajók által az ICES 7b, 7c és 7f–k körzetben e fajból ejtett fogásra.
(23)
A közös ajánlás e kivétel 2023. december 31-ig történő meghosszabbítását kérte.
(24)
A HTMGB elismerte, hogy a halászeszközök vizsgálata kihívást jelent, amennyiben az kizárólag a disznófejű halat érintő szelektivitás fokozására irányul.
A HTMGB ezért megjegyezte, hogy e faj esetében nehéz lesz tovább javítani a szelektivitást, és az nehezen valósítható meg anélkül, hogy az érintett flottáknak aránytalan költségeket kellene viselniük.
(25)
A HTMGB indoklása alapján – amellyel a Bizottság is egyetért – helyénvaló a kivételt 2023. december 31-ig engedélyezni.
(26)
Az (EU) 2020/2015 felhatalmazáson alapuló rendelet 13. cikke (1) bekezdésének d) pontja 2022. december 31-ig biztosít de minimis kivételt a foltos tőkehal (Melanogrammus aeglefinus) esetében az e fajból a következők által ejtett teljes éves fogás legfeljebb 5 %-ára: –
az ICES 7b, 7c és 7e–k körzetben, legalább 100 mm szembőségű fenékvonóhálóval vagy kerítőhálóval (OTB, OTT, OT, PTB, PT, SSC, SDN SPR, SX, SV, TBN, TBS, TB, TX) halászó hajók, amelyek fogásain belül a norvég homár aránya nem haladja meg a 30 %-ot, a merevítőrudas vonóhálók kivételével,
–
az ICES 7b, 7c és 7e–k körzetben, legalább 80 mm szembőségű hálóval halászó hajók, amelyek fogásain belül a norvég homár aránya meghaladja a 30 %-ot,
–
az ICES 7b, 7c és 7e–k körzetben, legalább 80 mm szembőségű, flamand hálópanellel felszerelt merevítőrudas vonóhálóval halászó hajók.
(27)
A közös ajánlás e kivétel 2023. december 31-ig történő meghosszabbítását kérte.
(28)
A HTMGB elismerte egyrészt az északnyugati vizek mentén fekvő tagállamok fokozott szelektivitásra irányuló folyamatos erőfeszítéseit az érintett halászati tevékenységek tekintetében, másrészt pedig azt, hogy a Kelta-tengeren immár szelektívebb halászeszközöket használnak.
A HTMGB azt is megjegyezte, hogy e faj esetében nehéz tovább fokozni a szelektivitást.
(29)
A HTMGB indoklása alapján – amellyel a Bizottság is egyetért – helyénvaló a kivételt 2023. december 31-ig engedélyezni.
Továbbá e kivétel szoros nyomon követésének biztosítása érdekében a tagállamok felkérést kapnak arra, hogy biztosítsák a kivétel szigorú nyomon követését, és gyűjtsék össze a Bizottságnak 2023.
május 1-je előtt benyújtandó releváns visszadobási adatokat.
(30)
Az (EU) 2020/2015 felhatalmazáson alapuló rendelet 13. cikke (1) bekezdésének i) pontja 2022. december 31-ig biztosít de minimis kivételt az aranylazac (Argentina silus) esetében a legalább 100 mm szembőségű (TR1) fenékvonóhálót (OTT, OTB, TBS, TBN, TB, PTB, OT, PT, TX) használó hajók által az ICES 5b körzetben (uniós vizek) és az ICES 6 alterületen e fajból bármilyen halászeszközzel e területeken ejtett teljes éves fogás legfeljebb 0,6 %-ára.
(31)
A közös ajánlás e kivétel 2023. december 31-ig történő meghosszabbítását kérte.
(32)
A HTMGB szerint a visszadobások alacsony szintje arra enged következtetni, hogy e kivétel hatása valószínűleg csekély.
Ezenkívül a szelektivitást fokozó intézkedések nehezen valósíthatók meg anélkül, hogy az érintett flottáknak aránytalan költségeket kellene viselniük.
A HTMGB indoklása alapján – amellyel a Bizottság is egyetért – helyénvaló a kivételt 2023. december 31-ig engedélyezni.
(33)
Az (EU) 2020/2015 felhatalmazáson alapuló rendelet 13. cikke (1) bekezdésének j) pontja 2022. december 31-ig biztosít de minimis kivételt a fattyúmakréla (Trachurus spp.) esetében a fenékvonóhálót, kerítőhálót, illetve merevítőrudas vonóhálót (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) használó hajók által az ICES 6 alterületen és az ICES 7b–k körzetben e fajokból tengerfenéki vegyes halászat során ejtett teljes éves fogás legfeljebb 3 %-ára.